NaiveNeuron/SloPal huggingface dataset:
Susko, Boris, poslanec NR SR (2015-05-19):
Ďakujem pekne za slovo, pani predsedajúca. Pán poslanec Gál, nedá sa reagovať na všetko, čo ste povedali, lebo povedali ste toho veľmi veľa. Ale pokúsim sa aspoň, aspoň na niektoré. „Ide len o..., o..., nič nové, len facelift.“ No ja by som to faceliftom nenazval, a že sa tam nič podstatné nemení v prospech zrýchlenia a zefektívnenia konania. Tak len námatkovo, ak ma napadne: koncentrácia konania, konanie so slabšou stranou, predbežné prejednávanie sporu a tak ďalej. Čiže tých inštitútov, ktoré sú zavedené v tomto novom, v týchto nových kódexoch, je množstvo, ktoré práve majú za cieľ zefektívniť a zrýchliť konanie. A pokiaľ som hovoril o tej odvahe, ja som nehovoril o procesných kódexoch, ja som hovoril o celej reforme súdneho systému, ktorý sme začali už zákonom o sudcoch. Takže nemal som na mysli konkrétne tieto kódexy. Pokiaľ, ďalšiu vec, čo ste hovorili, doručovanie. Viete dobre, že na ústavnoprávnom výbore sme dlho diskutovali o tom, že či fikcia doručenia, aká fikcia doručenia, či pri platobných rozkazoch, či pri žalobách a tak ďalej. Ale myslím si, že jasne sme dospeli k záveru, že pri súčasnom stave doručovania pošty to proste nejde urobiť en bloc na všetky prípady, aj keď fikciu v nových kódexoch máme zakotvenú, všetky dokumenty sa doručujú na adresu trvalého pobytu. Ak si adresát neprevezme, považuje sa za doručené s výnimkou platobných rozkazov. Pri žalobe súd vykonáva šetrenie, kde sa adresát nachádza, a ak sa mu nepodarí doručenie napriek tomu, tak potom nakoniec k tej fikcii dôjde, čiže to zrýchlenie tam určite nie je možno také, ako by ste si predstavovali v súčasnom štádiu, ale v súčasnom štádiu, kým nie sú zavedené a spustené účinné podľa zákona o e-Governmente dátové schránky, tak si myslím, že to nie je ani účelné. A pokiaľ ide o... (Prerušenie vystúpenia časomerom.)
Matovič, Igor, poslanec NR SR (2016-05-18):
Pán Bugár, myslím si, nič v zlom, ale vzhľadom na to, že ste pri viacerých hlasovaniach to uviedli, že dávam hlasovať o tom, že prerokujeme návrh zákona v prvom čítaní, že tieto hlasovania nebudú platné, takže asi by sme ich mali zopakovať.
Bugár, Béla, podpredseda NR SR (2017-04-07):
Nie o tom som hovoril. To, čo ste povedali pánovi predsedovi.
B. Bugár, podpredseda NR SR: (2002-03-14):
(Hlasovanie.) Prítomných je 91 poslancov, za 19, proti 57, zdržalo sa 15. Konštatujem, že spomínané body zo spoločnej správy neboli prijaté. B. Ferkó, poslanec: Teraz ideme hlasovať o bodoch, ktoré boli vyňaté na osobitné hlasovanie. Bod 98, čl. II. Gestorský výbor ho odporučil schváliť.
Laurenčík, Milan, podpredseda NR SR (2020-12-03):
Ďakujem. Na vaše vystúpenie neevidujem žiadnu faktickú poznámku. V zmysle § 28 rokovacieho poriadku požiadal o možnosť vystúpiť v rozprave pán podpredseda Národnej rady Gábor Grendel. Nech sa páči, máte slovo, pán podpredseda.
Obrimčáková, Bibiána, poslankyňa NR SR (2010-12-14):
Ďakujem, pán predseda. Prosím, dajte hlasovať o návrhu zákona ako o celku s odporúčaním gestorského výboru ho schváliť.
Hrnčiar, Andrej, podpredseda NR SR (2019-12-05):
Pán poslanec Dostál.
Kollár, Boris, predseda NR SR (2022-03-16):
Ďakujem. Prerušujem rokovanie o tomto bode programu. Budeme pokračovať prvým čítaním o návrhu poslancov Lukáča, Svrčeka na vydanie zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov. Návrh zákona je uvedený ako tlač 914, návrh na jeho pridelenie na prerokovanie výborom je v rozhodnutí č. 953. Dávam slovo poslancovi Jozefovi Lukáčovi, aby návrh zákona uviedol. (Rokovanie o návrhu poslancov Národnej rady Slovenskej republiky Jozefa Lukáča a Miloša Svrčeka na vydanie zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov , tlač 914.)
I. Mikloš, podpredseda vlády a minister financií SR: (2002-11-14):
Ďakujem pekne.
Faič, Vladimír, poslanec NR SR (2022-06-29):
Ďakujem za slovo. Pán predseda Karahuta, keď sa bavíme o rozmachu obchodných reťazcov v Slovenskej republike, tak mi dovoľte povedať niekoľko faktov. V roku 2002 som ako vtedajší poslanec prvej Dzurindovej vlády predložil zákon o obchodných reťazcoch, ktorý riešil všetky aspekty vtedy potrebné z hľadiska ďalšieho poskytovania, ďalšieho schvaľovania výstavby reťazcov, zákaz zneužívania ekonomickej sily reťazcami a všetky ostatné veci aj z hľadiska zastúpenia slovenských výrobcov potravín v obchodných reťazcoch. Zákon nepodpísal vtedajší prezident Rudolf Schuster, ale v roku 2003 sa nám podarilo takýto istý zákon so všetkými vecami, ktoré s ním súviseli, schváliť pod číslom 358/2003, ktoré, samozrejme, napádali všetky orgány Európskej únie, napádali ich všetky zoskupenia obchodníkov, myslím najmä tých zahraničných, a podarilo sa tým skupinám pravicových politikov, ktorí boli aj vtedy proti tomuto zákonu, robili všetko preto, aby neboli schválené, podarilo sa z tohto zákona nakoniec dať preč všetky podstatné veci, až sa zákon stal bezcenným, nepoužiteľným a ten stav, o ktorom vy teraz hovoríte, je tu. Vystopovať, kto bol proti tomuto zákonu, sa dá strašne jednoducho a ľahko. Ďakujem.
Bugár, Béla, podpredseda NR SR (2017-12-08):
Pani poslankyňa Verešová, môžte reagovať.
Jarjabek, Dušan, poslanec NR SR (2011-07-11):
Ďakujem za slovo, pán predsedajúci. Ja naozaj oceňujem, pán minister, že vystupujete v rámci tejto rozpravy a že teda nevystúpite len v rámci záverečného slova. Ja len pre upresnenie pána ministra, „prašť jako uhoď“ je po slovensky „bum ako bum“ A ja len dúfam, pán minister, veľmi úprimne, že tento tzv. Zákonník práce buchne ešte skôr, ako sa stane zákonnou normou. Ďakujem za pozornosť. (Potlesk.)
Šimečka, Michal, podpredseda NR SR (2024-06-19):
Ďakujem veľmi pekne. Otváram všeobecnú rozpravu, do ktorej sa prihlásila navrhovateľka pani poslankyňa Petrík, ktorá vystúpi z miesta navrhovateľky.
Sulík, Richard, predseda NR SR (2011-05-18):
Pán poslanec Blanár.
Blanár, Juraj, podpredseda NR SR (2021-02-04):
Ďakujem, pán poslanec, na vaše vystúpenie päť faktických poznámok. Ako prvý Ján Herák, nech sa páči.
P. Hrušovský, predseda NR SR: (2005-01-19):
(Hlasovanie.) 141 prítomných, 141 za návrh. Návrh sme schválili. Prosím teraz pána poslanca Kötelesa, aby z poverenia výboru pre životné prostredie a ochranu prírody uviedol hlasovania k prerokúvanému vládnemu návrhu zákona, ktorým sa mení a dopĺňa zákon č. 442/2002 Z. z. o verejných vodovodoch a zákon č. 276/2001 Z. z. o regulácii v sieťových odvetviach, ktorý prerokúvame ako tlač 964. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov , tlač 964.)
Hrnčiar, Andrej, podpredseda NR SR (2016-09-23):
Pán poslanec Budaj.
P. Hrušovský, podpredseda NR SR: (2001-11-07):
(Hlasovanie.) Prítomných je 90 poslancov, za 64, proti nikto, zdržalo sa 26. Návrh sme schválili. Ďalšie návrhy. A. Juriš, poslanec: Ďalšie návrhy vyplynuli z rozpravy. Prvý predniesol pán poslanec Palko. Máte ho v laviciach.
Osuský, Peter, poslanec NR SR (2015-10-02):
Ďakujem pekne, pani predsedajúca. Človeku sa žiada povedať, že keď ide o tento protizlodejský zákon, tak platí starý vtip zo sovietskych čias: „Vsjo jasno, za čem diskusia?“ To je drobná parafráza. Takže z tohto miesta chcem poďakovať hŕstke statočných účastníkov a pánovi spravodajcovi, ktorý zodpovedne zotrval na bojisku a odviedol svoju prácu poctivo. Ďakujem.
P. Paška, predseda NR SR: (2008-11-28):
Takže teraz už poďme na avizované tajné voľby. (Ruch v sále.) Poprosím poverenú členku výboru pani poslankyňu Vášáryovú aby predniesla návrh na voľbu členov Rady pre vysielanie a retransmisiu . Kolegyne, kolegovia, poprosím vás, viem, že každý už chce čo najskôr vykonať voľbu,  venujte chvíľočku pozornosť pani poslankyni Vášáryovej.
Kavecká, Monika, poslankyňa NR SR (2022-10-04):
Ďakujem veľmi pekne za slovo. Pán kolega Baláž, naozaj veľmi milý, kultivovaný prejav. Chvíľami až taký, taký srdcervúci. Ja len si spomeniem na ten rok 2016 a 2019, nebudem komentovať, ale 2016, keď tie všetky sestry boli na balkóne a nikto si ich takto nemohol ani zastať, ani nikto proste o tých sestrách nehovoril. Vy ste povedali, že sa zvýšilo v roku 2016 a v roku 2019. No takéto zvyšovanie keby tu bolo, tak nás ten stav sesterský by teraz prekvapil, že by tých sestier tu bolo. Nie, nebolo to tak. My nemáme sestry, zatvárajú sa oddelenia, a to je tá najväčšia príčina. A to, že ste povedali, že teraz sa niekto ku nim správa povýšenecky až arogantne, nie. V roku 2016 sa tak ku nám vládna moc správala. Preto sme neuspeli a preto teraz už chytáme naozaj len zajaca za chvost. A je to také smutné, že v podstate to zdravotníctvo je v takomto stave. Ďakujem.
Hort, Milan, podpredseda NR SR (2011-09-13):
No a teraz pristúpime k prvému vystupujúcemu v rozprave, ktorý sa prihlásil za poslanecký klub SDKÚ – DS a ním je predseda klubu Jozef Mikuš. Nech sa páči.
Bublavý, Dušan, poslanec NR SR (2015-02-03):
Pán Kaník, vy ste vedel už od začiatku, ktorým ľuďom sa oplatí vstúpiť do II. piliera, ktorým nie. Prečo ste vtedy dovolil ozaj ľuďom vstúpiť tým, ktorí boli nízkopríjmových skupín, a ľuďom, ktorí mali aj pár rokov len pred dôchodkom, ešte aj malé zárobky. Sám ste vedel, že sa im to naozaj neoplatí. Nebolo to len kvôli tomu, že bol silný, mohutný nábor, za ktorý sa hlava-nehlava platilo od DSS-iek, a veľa ľudí si takto kšeftovalo? Mne to tak pripadá, že sa stále toho zastávate, ako keby aj tam bolo z vašej strany nejakým spôsobom ovplyvňované. Lebo klamete a sám viete, že nehovoríte pravdu. A veľa týchto DSS-iek, ktoré sú viac-menej aj zahraničné a tento kapitál sa vyviezol von. Nebolo by lepšie, keby to bolo viac ovplyvňované štátom, aby mal nad tým dozor? Netrápi vás to? A neboli sme prvou krajinou, ktorá zavádzala starobné dôchodkové sporenie, tak bolo možno lepšie sa pozrieť aj na tie štáty, ktoré sa ponaučili, aj tie, ktoré skrachovali. A bolo by to naozaj férovejšie, a nie tu stále zavádzať.
M. Číž, podpredseda NR SR: (2007-06-20):
S faktickými poznámkami sa hlásia páni poslanci Miššík, Jánoš, Cabaj. Uzatváram možnosť prihlásiť sa s faktickou poznámkou do rozpravy. Slovo má pán poslanec Peter Miššík.
Duchoň, Daniel, poslanec NR SR (2013-05-15):
Takisto by som chcel na úvod poznámku k tomu nárastu dlhu, kde treba znovu pripomenúť, že časť toho dlhu, ktorý v porovnaní s rokom 2011 a 2012 narástol, tak veľkú časť tam tvorí dofinancovanie štátnych rezerv, ktoré boli prakticky minuté v období roku 2011, kedy po páde vlády sa štát nebol schopný financovať. Takže to tam tvorí významnú položku. Potom jedna poznámka k tomu neustálemu opakovaniu, že táto vláda nevie šetriť. Opak je pravdou. Čo som už aj predtým konštatoval, že napríklad tempo miery zadlžovania v zdravotníctve sa významne spomalilo, aj keď teda absolútne číslo je 300 mil. eur, ale ide o ten trend. Pretože aj pri náraste miezd v zdravotníctve o 30 percent sa, ako som teda povedal, to tempo zadlžovania znížilo v dôsledku toho, že jednoducho sa šetrí na nákupoch a, samozrejme, sa prehodnocujú viaceré zmluvy. Ďalšia oblasť šetrenia do budúcna je spravodlivé alebo teda adresnejšie vyplácanie sociálnych dávok. To je takisto veľký okruh, na ktorom sa teraz intenzívne pracuje a, samozrejme, už viackrát spomínaná reforma štátnej správy, ktorá takisto prinesie úspory. Takže nie je pravda to, že táto vláda by nevedela šetriť, a už v minulom roku došlo k viazaniu výdavkov na úroveň 120 mil. eur. Takže to je ďalší postreh k tomuto. Ďakujem.
Matovič, Igor, poslanec NR SR (2016-11-30):
Ďakujem za faktické poznámky za všetky aj tú od pána Hrnka. Ďakujem a mimoriadne si v takýchto chvíľach, kedy sa zvádza boj o ochranu demokracie alebo tie základné piliery demokracie vážim faktickú poznámku od človeka, ktorý vtedy stál na námestí pred tými 27 rokmi a svojím lampášom nám ukazoval cestu. A k pánovi Hrnkovi. Pán Hrnko, asi ste trošku zbabelý, keď sem vbehnete a potom rýchlo zase sa skováte niekde dozadu za plentu. Nikdy v živote som taký výrok, čo ste čítali, nepodpisoval ani neprezentoval, nie sú to moje slová, nikdy v živote som pod tým jednoducho vedomým spôsobom podpísaný nebol, ani nevedomým alebo teda vedomým, jednoducho neprihlasujem sa k týmto slovám. A dokážte mi, že som ich povedal niekde alebo že som takého slová šíril. Skôr si ale myslím po tých informáciách, ktoré o vás mám, pán Hrnko, že ste citovali nejaké svoje vystúpenie na stretnutí s voličmi SNS. Lebo ja zase o vás mám informácie sprostredkované, nebol som na takom stretnutí, takže vy musíte povedať, aká je pravda, že ste obrovským fanúšikom Jozefa Tisa, na každom jednom mítingu, keď ste takúto otázku dostali, ste ho obhajovali, že nemal inú možnosť a v podstate ten počet Židov nebol taký veľký, ako sa hovorí. A presne to, čo ste citovali, viac-menej dostávam o vás informácie, že pozor na toho Hrnka, však to tam je omnoho horší, ako je radový poslanec u Kotlebu, len to skrýva za takú nejakú mustru historika. Takže myslím si, že, pán Hrnko, mali by ste nám to vysvetliť, ako je to s vaším antisemitizmom, ako je to s vaším zvelebovaním Tisovho režimu, Slovenského štátu. A ešte raz vám hovorím, v živote som slová, ktoré ste prezentovali, nehovoril ani nepodpisoval.
Glváč, Martin, podpredseda NR SR (2019-09-11):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť do rozpravy niekto ústne. Nie je tomu tak, končím možnosť prihlásiť sa. Pani poslankyňa Zemanová ako jediná. Končím možnosť prihlásiť sa. Nech sa páči, máte slovo.
Valocký, Jozef, poslanec NR SR (2020-07-23):
Ďakujem pekne, pán predsedajúci. Ja by som chcel poďakovať pánovi poslancovi Kamenickému, že presne vyšpecifikoval isté ekonomické súvislosti. A som aj rád, že spomenul ministra Krajčího. Minister Krajčí ako najbližší pobočník premiéra Matoviča tu nie je, nepovedal ani slovo a viem, že, a som presvedčený o tom, že minister Krajčí, asi vstúpil Duch Svätý do neho a na základe toho odvolal najlepších riaditeľov nemocníc na Slovensku. Na to minister Krajčí povedal, že on odvolal preto, lebo neboli ekonomické výsledky. Tak vám poviem, vážení páni poslanci z koalície, nemocnica Nitra skončila asi plus 6, 7, 8 alebo 9 mil. keš, keš, keš na účte, a pán minister Krajčí asi pod Duchom Svätým ju odvolal ako prvú. Pýtam sa, ako minister Krajčí chce riešiť zdravotníctvo napriek tomu, že sľubuje po nemocniciach, že všade postaví novú nemocnicu? Kde postavíte novú nemocnicu, keď pán poslanec Kamenický vám povedal jasne, že v tých finančných otázkach všetkých vás Matovič klame. Ja sa nechcem dotknúť poslancov koalície, pretože sú medzi nimi aj tí, ktorí rozmýšľajú, a tí, ktorí nerozmýšľajú, sa budeme pýtať o rok, ako to dopadlo. Ďakujem pekne.
Kalavská, Andrea, ministerka zdravotníctva SR (2019-10-15):
Ďakujem veľmi pekne. Vážený pán predsedajúci, vážení prítomní, cieľom návrhu zákona je doplniť prílohu č. 1 zákona 139 o omamných a psychotropných látkach a prípravkoch v znení neskorších predpisov o dve omamné látky prvej skupiny a tri psychotropné látky prvej skupiny na základe rozhodnutia prijatého na 62. zasadnutí Komisie pre omamné látky Úradu OSN. A na návrh Ministerstva vnútra Slovenskej republiky návrh zákona taktiež obsahuje a dopĺňa ďalších desať nových látok, ktoré sa navrhuje zaradiť do prvej skupiny psychotropných látok. Veľmi pekne vám ďakujem.
Laurenčík, Milan, podpredseda NR SR (2020-04-07):
Pán poslanec Takáč.
Pčolinský, Peter, podpredseda NR SR (2022-11-10):
S ďalšou faktickou poznámkou pán poslanec Tomáš Lehotský.
Žiga, Peter, podpredseda NR SR (2024-05-03):
Pani poslankyňa Petrík.
Žiga, Peter, minister životného prostredia SR (2012-09-13):
Ďakujem pekne. Vážená pani predsedajúca, kolegyne, kolegovia, panie poslankyne, páni poslanci, ďakujem pekne, vážený pán poslanec, za vašu otázku. Európsky týždeň mobility je obdobie, počas ktorého mnohé európske mestá organizujú aktivity, ktoré upozorňujú na znečisťovanie životného prostredia pre nadmerné využívanie tzv. individuálnej dopravy. Tento týždeň prebieha od 16. do 22. septembra a tohtoročná ústredná téma znie tak veľmi signifikantne „Pohyb správnym smerom“. Ide o významný týždeň aj z pohľadu environmentálnej výchovy. Počas neho sa prostredníctvom rôznych diskusií, filmov a výstav obyvatelia dozvedia informácie, ktoré ich motivujú k znižovaniu znečistenia životného prostredia. Napríklad tým, že nebudú jazdiť autom, ale mestskou hromadnou dopravou, častejšie používať alternatívne prostriedky, ako bicykle, alebo chodiť peši. Zo strany miest má ísť o systémové opatrenia, ktoré majú posilniť udržateľnú mestskú dopravu. Tento týždeň je teda výzvou pre volených zástupcov samospráv a kompetentných zástupcov štátnej správy, aby prechod k udržateľným formám mobility podporili, napríklad podporou cyklistiky v meste, budovaním cyklotrás, alebo spolu spopularizovaním mestskej hromadnej dopravy v meste. Počet miest, ktoré sa do Európskeho týždňa mobility zapájajú, sa v celoeurópskom meradle neustále zvyšuje. Na Slovensku je ich tento rok deväť. Z pohľadu ministerstva životného prostredia je rozhodne prínosom každá aktivita, ktorá vedie k zlepšeniu životného prostredia. Náš rezort túto myšlienku podporuje na celom Slovensku. Ja ako minister životného prostredia som napríklad prijal záštitu nad podujatím Európskeho týždňa mobility v zakarpatskej oblasti a v košickom kraji s celoslovenským rozsahom. Konkrétne ide o súťaž o najlepšie trvalé opatrenie v oblasti udržateľnej dopravy mesta. Ministerstvo životného prostredia organizuje aj výstavu pre verejnosť s témou „Moja stopa na tejto planéte“. Ide o výstavu ocenených prác z medzinárodnej súťaže výtvarnej tvorivosti detí a mládeže Zelený svet 2012. Práce znázorňujú umelecké vyjadrenie pohľadu detí a mládeže na vplyv človeka na životné prostredie. No a na Európskom týždni mobility sa podieľa aj rezortná organizácia nášho ministerstva, a to Slovenská agentúra životného prostredia. Tá je spoluorganizátorom takéhoto podujatia v Banskej Bystrici. V spolupráci s mestom podporuje napríklad využívanie hromadnej dopravy, bicyklov, alebo pripravuje aktivity pre žiakov základných škôl spojenú s premietaním filmov. Verím, že Európsky týždeň mobility aj s prispením nášho rezortu – a týmto vyzývam aj kolegov poslancov – prispeje k zlepšeniu životného prostredia a životného štýlu ľudí na Slovensku. Ďakujem.
Ďuriš Nicholsonová, Lucia, podpredsedníčka NR SR (2018-03-23):
Pán poslanec Mizík.
Lengvarský, Vladimír, minister zdravotníctva SR (2021-07-01):
Ďakujem za slovo, pán predsedajúci. Vážený pán poslanec, mám tu nejaký návrh odpovede, ktorý, z ktorého prečítam iba tú prvú časť, zbytok sa budem snažiť odpovedať v súčasnej realite. Pre dosiahnutie kolektívnej imunity je potrebné zaočkovať veľkú časť populácie. V prípade delta variantu epidemiológovia hovoria o zaočkovanosti vyššej ako 90 %. Naším cieľom je zaočkovať čo najväčšiu časť populácie bez ohľadu na pôvod, spoločenské postavenie, vzdelanie, profesiu či národnosť. Očkovanie v marginalizovaných komunitách prebieha viacerými spôsobmi. Jednak je to očkovanie v centrách, druhým spôsobom je výjazdové očkovanie v obciach. K tomu by som sa trochu zastavil. Projekt, ktorý teda, s ktorým prišiel teda pán europoslanec Pollák, chcel využívať špeciálne skupiny, ktoré teda, chcel do toho zapojiť aj ozbrojené sily, aby sa očkovalo, očkovalo v obciach, teda v týchto komunitách, pardon. Prikročili sme skôr k variantu alebo podporujeme variant, že každá tá komunita je súčasťou nejakej obce. A pokiaľ teda, aby sa predišlo nejakému segregovaniu alebo používaniu ozbrojených síl na takéto účely, tak sme sa so starostami a s vyššími územnými celkami dohodli, že pokiaľ budú organizovať v obci očkovanie, tak do toho zahrnú aj tie marginalizované rómske komunity. To znamená, to je jeden stream, ktorým to ide, to znamená spoločne, lebo aby neboli ani pochybnosti o vakcínach, o tom, že my nejakú inú a títo nejakú inú. Takže to je jeden stream a druhý a v tom sú aktívne hlavne naša, aktívna naša nezisková organizácia Zdravé regióny, ktorá veľmi takou aktívnou prácou v tých komunitách, z ktorých niektoré sú fakt samostatné, a sú, sú fakt vylúčené a sú fakt veľké. Ja som sa bol aj na jednom, na jednom tom sídlisku v Trebišove alebo blízko pri Trebišove pozrieť, takže, ale ten počet zaočkovaných tam nie je úplne dostatočný. My presne nemáme počet zaočkovaných Rómov, pretože ich neevidujeme ako Rómov. To znamená, my evidujeme počet celkových ľudí, ktorí sú zaočkovaní v obciach, ale podľa odhadov týchto Zdravých regiónov, ktoré teda tam aktívne pôsobia, tak v súčasnosti je zaočkovaných cca 10 %. Ale to je fakt iba odhad, odhad Zdravých regiónov. Očkujú sa hlavne tí, ktorí teda pracujú v zahraničí, niektorí sú, prídu zaočkovaní zo zahraničia. A v tejto súvislosti možno ešte jedna, jeden môj postreh. Ja si myslím, že plánovaná alebo navrhovaná finančná motivácia môže v týchto regiónoch veľmi pomôcť.
Nash, Natália, poslankyňa NR SR (2023-12-19):
Ďakujem pán, kolega Šmilňák. Veľmi pekne ste zhrnuli to, že takúto novú kultúru si nezaslúžime a zneužívať skrátené legislatívne konanie na takéto nepremyslené kroky je naozaj veľmi krátkozraké a vznik nového úradu by si vyžadoval oveľa širšiu a dlhšiu verejnú diskusiu a najmä odbornú diskusiu o tom, akým spôsobom taký úrad kreovať a aká by mala byť vlastne jeho náplň a ciele. Správne ste aj spomenuli zákon o športe, že je tam taká kuleha, ktorá je pre štátny rozpočet záťažou, pretože sa hovorí, že nemôže byť rozpočet na oblasť športu v nasledujúcom roku menší ako v predchádzajúcom roku. To znamená, že nám kontinuálne už od zavedenia tohto zákona o športe 440/2014, nám kontinuálne stúpajú, stúpa objem prostriedkov vynaložených na šport, čo sa nijako ale neodzrkadlilo na jeho rozvoji. Stále vidíme, že ideme dole v konkurencii, máme stále horšie výsledky, stále menej detí nám športuje. Takže neviem kde, kde by mala byť tá chyba. Správne ste aj povedali, že fond na podporu športu rozšíril svoju pôsobnosť o športové podujatia, čiže o podporu tých regionálnych a možno že aj medzinárodných a nejakých významných športových podujatí. A ja toto nazvem skôr jako takú malú domov, ktorú si tu zase prihrávajú títo kšeftári a budú to tu aj zneužívať na podporu rôznych športových podujatí malého význam... (Prerušenie vystúpenia časomerom.)
P. Paška, predseda NR SR: (2007-12-04):
(Hlasovanie.) 146 prítomných, 60 za, 50 proti, 36 sa zdržalo. Návrhy pani Radičovej sme neprijali.
Blanár, Juraj, podpredseda NR SR (2021-05-10):
Pán poslanec Tomáš Taraba, nech sa páči.
B. Bugár, podpredseda NR SR: (2005-09-21):
(Hlasovanie.) Prítomných je 79 poslancov, za 76, zdržal sa 1, nehlasovali 2. Konštatujem, že návrh sme schválili. Páni poslanci, netelefonujte v rokovacej sále.
Bugár, Béla, podpredseda NR SR (2017-10-17):
Prezentujme sa a hlasujme o návrhu prerokovať tento návrh ústavného zákona v druhom čítaní. (Hlasovanie.) Prítomných 135 poslancov, za 57, proti 19, zdržalo sa 59 poslancov. Návrh nebol schválený. Teraz budeme hlasovať o bode č. 65, v prvom čítaní o návrhu poslancov Ivana Galeka, Kaščákovej, Klusa a Ďuriš Nicholsonovej na vydanie zákona, ktorým sa mení a dopĺňa stavebný zákon, tlač 713. Pán poslanec Sloboda, nech sa páči, máte slovo. [Hlasovanie o návrhu poslancov Národnej rady Slovenskej republiky Miroslava Ivana, Karola Galeka, Renáty Kaščákovej, Martina Klusa a Lucie Ďuriš Nicholsonovej na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 713.]
Laurenčík, Milan, podpredseda NR SR (2021-06-24):
Ďakujem. Je všeobecný súhlas? (Súhlasná i nesúhlasná reakcia pléna.) Nie. Nie je všeobecný súhlas. Keďže nás tu nie je nadpolovičná väčšina... a odovzdajte mi ten procedurálny návrh napísaný, budeme hlasovať o ňom v utorok o 17.00 hod. No teraz už vážne, ďalším rečníkom prihláseným do rozpravy je pán poslanec Marian Kotleba, ktorému v tejto chvíli odovzdávam slovo.
M. Číž, podpredseda NR SR: (2006-08-02):
Ďalším riadne prihláseným poslancom do rozpravy je pán poslanec László Gyurovszky. Nech sa páči.
Laššáková, Jana, podpredsedníčka NR SR (2014-12-11):
Príjemné dobré ráno, vážené panie poslankyne, páni poslanci, otváram jedenásty rokovací deň 44. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Otto Brixi, Mikuláš Dzurinda, Dušan Galis, Lea Grečková, Igor Hraško, Stanislav Kubánek, Viera Mazúrová, Ivan Mikloš. Pristúpime k prvému čítaniu o návrhu poslanca Miroslava Beblavého na vydanie zákona o niektorých opatreniach týkajúcich sa finančnej pomoci, územnej samospráve a o zmene a doplnení niektorých zákonov. Návrh zákona má tlač 1309. Návrh na jeho pridelenie na prerokovanie výborom je v rozhodnutí č. 1312. Nech sa páči, pán poslanec Beblavý, máte slovo, uveďte návrh zákona. [Rokovanie o návrhu poslanca Národnej rady Slovenskej republiky Miroslava Beblavého na vydanie zákona o niektorých opatreniach týkajúcich sa finančnej pomoci územnej samospráve a o zmene a doplnení niektorých zákonov (zákon o finančnej pomoci obciam) , tlač 1309.]
P. Paška, predseda NR SR: (2007-05-18):
(Hlasovanie.) 130 prítomných, 77 za, 43 proti, 10 sa zdržalo. Konštatujem, že bod 5 spoločnej správy sme schválili. Nech sa páči.
Grendel, Gábor, podpredseda NR SR (2020-07-14):
Dve faktické poznámky. Pani poslankyňa Kozelová ako prvá.
Laurenčík, Milan, podpredseda NR SR (2021-09-29):
Prosím, prezentujme sa a hlasujme o bodoch spoločnej správy, o bodoch 1 až 3. (Hlasovanie.) Prítomných 135, za 84, proti 9, zdržalo sa 42, hlasovali všetci. Konštatujem, že body spoločnej správy 1 až 3 sme schválili. Prosím ďalšie návrhy.
Blanár, Juraj, podpredseda NR SR (2023-05-10):
Ďalší s faktickou poznámkou pán poslanec Milan Kuriak.
Grendel, Gábor, poslanec NR SR (2024-09-26):
Ďakujem pekne za slovo, pán predsedajúci. Navrhujem, aby nám niekto vysvetlil, načo bolo dobré obmedziť rozpravu na dvanásť hodín, ak zajtra nemáme rokovať o konsolidácii. Pán minister hovorí, že máme nejaký iný program. Ja nemám žiaden iný program, môžme zajtra pokračovať v rokovaní o konsolidácii. Prečo ste nám to skrátili na dvanásť hodín? (Reakcia z pléna.)
Bugár, Béla, podpredseda NR SR (2018-02-14):
Pán poslanec bol posledný, ktorý bol prihlásený ústne do rozpravy, ale do rozpravy ešče ša, sa hlási pán navrhovateľ. Nech sa páči, máte slovo.
Laurenčík, Milan, podpredseda NR SR (2020-05-14):
Ďakujem. Na vaše vystúpenie evidujem jednu faktickú poznámku. Pán Kuffa, zase ste sa neskoro prihlásil. Pán poslanec Alojz Baránik.
P. Hrušovský, predseda NR SR: (2005-06-21):
(Hlasovanie.) 132 prítomných, 87 za, 1 proti, 44 sa zdržalo. Pozmeňujúci návrh pána poslanca Minárika sme schválili. Ďalší návrh. L. Ladányi, poslanec: Ďalej budeme hlasovať o pozmeňujúcom návrhu pani poslankyne Majdovej.
Laššáková, Jana, podpredsedníčka NR SR (2014-11-09):
Pán poslanec Lipšic, nech sa páči.
E. Kukan, minister zahraničných vecí SR: (2004-10-28):
Na základe uvedeného sa predkladá dohoda na vyslovenie súhlasu Národnej rade Slovenskej republiky, ako aj na rozhodnutie podľa čl. 86 písm. d) ústavy o tom, že predmetná dohoda má prednosť pred zákonmi podľa čl. 7 ods. 5 ústavy. Následne bude dohoda predložená na ratifikáciu prezidentovi Slovenskej republiky. Vážené panie poslankyne, páni poslanci, dovolím si vás požiadať, aby Národná rada Slovenskej republiky vyslovila súhlas s predloženým materiálom. Ďakujem pekne, pán predsedajúci, skončil som.
Kuffa, Štefan, poslanec NR SR (2015-03-19):
Ja sa vyjadrím len krátko. Vážený pán predseda, vážený pán predkladateľ, spravodajca, kolegyne, kolegovia, tak dovolím si dokončiť tú štafetu aj ja ešte zo včerajška. Sme to neskončili. Je to dobrá séria zákonov, ktorá podporuje naozaj mnohodetné rodiny. A keď aj to v podstate pri tých troch návrhoch zrátame, tak za predpokladu, že by sme prijali všetky tri tieto zákony, tak každá rodina na Slovensku aj tá viacpočetná tak by si pomohla fakticky deväťdesiatimi eurami. Bolo by to v prvom zákone 20 eur, v druhom 60 eur a v tomto 10 eur, dobre som to rátal, hej. Tak spolu by to bolo tých 90 eur. Viacpočetné rodiny ak sú, majú tí rodičia na jednej strane problém uživiť tieto rodiny. Ale je tu aj iný rozmer. A to je rozmer možno aj tej práce a hľadania si tej práce. Veľmi ťažké je sa oháňať práve a zabezpečiť teda tú rodinu aj po tej finančnej stránke. A zvlášť matka, ktorá trebárs bola dlhodobejšie aj na materskej a na rodičovskom príspevku teda dlhšie a starala sa o tie deti, keď opätovne sa chce vrátiť do toho pracovného procesu, je to veľký problém. Myslím si, že pre tých zamestnávateľov mohlo by to byť dostatočne motivujúce. Kde sú viac ako štyri deti, ono to v podstate prvé tie štyri percentuálne body po jednom teda na tie štyri deti, tak je ten nulový odvod pre toho samotného zamestnanca, ale na každé dieťa, ktoré je navyše teda piate, šieste, siedme, v mojom prípade by to boli tri percentuálne body pre zamestnávateľa, ktorý by v podstate odvádzal štátu za seba ako zamestnávateľ tak vo výške tých 11 %. Aj takáto malá drobnosť môže byť naozaj prínosom, aj keď možno sú tí, ktorí by to chceli kritizovať, že predsa len to nejako zaťaží ten štátny rozpočet, ale v konečnom dôsledku je to tým, že sa zvýši aj ten príjem tej rodine. A tu je len ten jeden rozmer. Druhý rozmer ešte by som tu chcel dodať, že jednak sa zvýši ten príjem, ale aj tí rodičia v mnohodetných rodinách tak budú mať tú prácu. Takže v podstate teda aj priaznivo ovplyvní to podnikateľské prostredie, pretože v podstate tým pádom aj tie rodiny budú mať tak viac peňazí vo svojom rodinnom rozpočte pri zabezpečovaní rodiny, teda na tých daniach zase sa tie príjmy vrátia späť do štátneho rozpočtu. Návrh zákona podporím jednak aj hlasovaním. To je len tak krátko. Myslím si, že to by bolo tak všetko. Ďakujem.
Galko, Ľubomír, poslanec NR SR (2014-10-21):
Ďakujem pekne. A ja si nemyslím v tejto chvíli, že musí pani predkladateľka stiahnuť tento návrh, pretože si myslím, že je tu aj druhá možnosť. Tá prednáška bola pre mňa veľmi pútavá, ja som si ju celú vypočul. Myslím si, že som aj pomerne dosť veľa vecí porozumel napriek tomu, že to bolo vysoko odborné. A chcem podčiarknuť to, čo povedal pán Šebej, že by sa nemali nosiť do Národnej rady nedomyslené zákony. A teraz sa dostávam k tej druhej možnosti. Tá druhá možnosť je to, že pani predkladateľka vám tie vaše argumenty vyvráti. A to očakávam, či už v rozprave alebo v záverečnej reči. Myslím si, že keď sa postaví za ten pult, ja som videl, že veľmi pozorne počúvala, a keď všetky tie argumenty, ktoré tu zazneli, odborným a racionálnym spôsobom vyvráti a presvedčí nás, tak myslím si, že možno aj niektorí, ak nie všetci poslanci opozície, budú rozmýšľať, že by ju v tomto zákone podporili. Ďakujem pekne.
Pellegrini, Peter, predseda NR SR (2015-03-12):
Prezentujme sa a hlasujme o 5., 6. a 7. bode z návrhu pána poslanca Poliačika. (Hlasovanie.) Prítomných 140 poslancov, za hlasovalo 55, proti bolo 78, zdržalo sa 7 poslancov. Návrh sme neschválili.
Hrnčiar, Andrej, podpredseda NR SR (2017-09-19):
Vyhlasujem všeobecnú rozpravu za skončenú. Pýtam sa, či chce zaujať stanovisko navrhovateľ. Nie je tomu tak. Spravodajca? Nie je tomu tak. Prerušujem rokovanie o tomto bode programu. Pristúpime k prvému čítaniu o návrhu poslanca Národnej rady Slovenskej republiky Ota Žarnaya na vydanie zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov . Návrh zákona je uverejnený ako tlač 638. Návrh na jeho pridelenie na prerokovanie výborom je v rozhodnutí č. 659. Dávam slovo poslancovi Otovi Žarnayovi, aby návrh zákona uviedol.
Hort, Milan, podpredseda NR SR (2011-06-29):
Ďakujem pekne. Pán spravodajca? (Reakcia spravodajcu. Nie. Prerušujem rokovanie o tomto bode programu. A budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky s Dohodou o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej . Návrh vlády má parlamentnú tlač 372 a spoločnú správu ste dostali pod č. 372a. Opäť prosím pána ministra hospodárstva Juraja Miškova, aby sa ujal slova.
Jurinová, Erika, podpredsedníčka NR SR (2015-05-06):
Pani poslankyňa Kiššová.
M. Hort, poslanec: (2001-12-18):
J. Migaš, predseda NR SR: Panie poslankyne, páni poslanci, zopakujem, budeme hlasovať o tlači 1130. Spravodajca odporúča, aby sme o bodoch 1 až 8 hlasovali spoločne s odporúčaním gestorského výboru schváliť ich. Prezentujme sa a hlasujme. Hlasujeme. Hlasujeme. (Hlasovanie.) Prítomných je 110 poslancov, za 75, proti 6, zdržalo sa 22, nehlasovalo 7. Body zo spoločnej správy sme schválili. Nech sa páči ďalej.
Blanár, Juraj, podpredseda NR SR (2021-12-08):
Teraz udeľujem slovo pánovi poslancovi Erikovi Tomášovi.
Zmajkovičová, Renáta, podpredsedníčka NR SR (2012-07-24):
Ďalšou prihlásenou do rozpravy pani poslankyňa Obrimčáková. Nech sa páči, máte slovo. Pripraví sa pán poslanec Poliačik.
Grendel, Gábor, podpredseda NR SR (2021-06-16):
Pán poslanec Kočiš.
Šedivcová, Viera, poslankyňa NR SR (2014-10-30):
Ďakujem. Ja by som tiež chcela oceniť vystúpenie pána ministra k tejto problematike, pretože naozaj ja sa pýtam, že odvolávate, opozícia, pána ministra za to, že vytvoril jeho rezort už 76-tisíc nových pracovných miest? Pýtam sa tiež, že či odvolávate ministra za to, že dlhodobo znevýhodnení uchádzači o prácu, pokiaľ si túto prácu nájdu, budú počas 12 mesiacov poberať mzdu aj príspevok? Pýtam sa, či ho odvolávate za to, že až 99 % nezamestnaných poberateľov dávky v hmotnej núdzi sa aktivuje, pretože musia počas týždňa odpracovať 8 hodín? Pýtam sa, či odvolávate ministra preto, že rezort vytvoril nové miesta 900 terénnych sociálnych pracovníkov, 200 nových pracovných miest v komunitných centrách? Pýtam sa, či odvolávate ministra preto, že sa upravili podmienky pre zrážky exekučné zo 60 na 100 % životného minima pre seniorov? Pýtam sa, či odvolávate ministra preto, že inšpektorát práce odhaľuje nelegálne zamestnaných? Kobra odhalila takmer 2 000 takto nelegálne zamestnaných ľudí, keď rok pred tým to bolo iba 779 nelegálne zamestnaných ľudí. Toto všetko rezort robí na ochranu zamestnanca. Akú má váhu tento návrh, keď zo všetkých predkladateľov tu 16 poslancov ani v sále nesedelo? Pýtam sa, o čom je táto schôdza? Vy naozaj nemáte štipky hanby, že predkladáte tento návrh? Ďakujem.
Laššáková, Jana, podpredsedníčka NR SR (2012-08-06):
Na vystúpenie pána poslanca s faktickou poznámkou pán poslanec Podmanický. Končím možnosť prihlásiť sa s faktickými poznámkami. Nech sa páči, pán poslanec.
Klus, Martin, poslanec NR SR (2017-09-14):
Ďakujem, pán predsedajúci, za slovo. Vážené dámy, vážení páni, milé kolegyne, vážení kolegovia, dovoľte mi, aby som ako jeden zo spolupredkladateľov povedal ďalší z motívov, ktorý nás viedol k takémuto jednoduchému zmeneniu pravidiel, ktoré by umožnili, aby sme ďaleko aktívnejšie využívali princípy, ktoré sa často skloňujú najmä a v súvislosti s európskou integráciou, a to je princíp subsidiarity a proporcionality. Jedná sa samozrejme o to, že tu máme určitú hierarchiu právnych zákonov, a jedná sa samozrejme o to, že ako poslanci Národnej rady alebo poslanci vyšších územných celkov by sme mali mať možnosť predstúpiť pred tých, ktorých sa bezprostredne práve naša legislatíva týka. Ak som za posledné obdobie, kedy som prešiel desiatky, možno až stovky miest a obcí, narazil na nejakú zásadnú požiadavku predovšetkým starostov a primátorov, tak to bolo práve to, aby s nimi ďaleko aktívnejšie komunikovali tí, ktorí majú bezprostredný vplyv na život v ich obci alebo v ich meste, a teda práve poslanci vyšších územných celkov alebo poslanci Národnej rady Slovenskej republiky. Práve aj vďaka takémuto ustanoveniu rozšírime túto možnosť aj pre mestské časti v Bratislave a v Košiciach a som presvedčený o tom, že to môže mať pozitívny vplyv na to, aby sme si vzájomne porozumeli, a to presne v zmysle starého známeho hesla, že kde viazne komunikácia, tam začína konfrontácia. A preto som presvedčený o tom, že je to výhodné pre nás všetkých, že je to nadpolitické rozhodnutie, a vzhľadom na to, že sa netýka konkrétne opozície, ale týka sa rovnako tak všetkých poslancov Národnej rady Slovenskej republiky, respektíve všetkých poslancov vyšších územných celkov, tak by nemal byť zásadnejší problém s prijatím tejto legislatívy a ako jeden zo spolupredkladateľov vám všetkým vopred ďakujem za podporu tohto návrhu zákona.
Krajniak, Milan, poslanec NR SR (2018-02-09):
Môžem hovoriť, pán podpredseda? (Prerušenie vystúpenia predsedajúcim.)
Hort, Milan, podpredseda NR SR (2010-10-21):
Ďakujem. Nech sa páči, pán podpredseda vlády s reakciou.
Figeľ, Ján, podpredseda NR SR (2014-03-19):
Také je poradie. Hej.
M. Číž, podpredseda NR SR: (2008-04-10):
Pán minister, chcete reagovať? Nech sa páči. J. Kubiš, minister zahraničných vecí SR: Ďakujem. Vážený pán predsedajúci, vážené panie poslankyne, vážení páni poslanci, áno, viem si predstaviť zintenzívnenie práce nielen jednej podkomisie, ale vôbec celého mechanizmu, ktorý je vytvorený v rámci tejto veľkej zmluvy. Naopak, je to veľmi potrebné a my sme k tomuto prizývali vlastne od samého začiatku. Ja na prvom rokovaní, ktoré som mal v Budapešti, som vyzýval maďarskú stranu, aby všetky otázky, ktoré vznikajú vo vzťahoch a ktoré sa objavovali vlastne na celom začiatku, a niekedy to boli kritické pripomienky, ktoré sme považovali aj skutočne za nepodstatné, sme riešili práve prostredníctvom veľmi aktívnej činnosti tých dvanástich podkomisií. A nechceli sme, aby, ako vravím, raketovo pri obchádzaní týchto mechanizmov sa veci okamžite internacionalizovali. Preto ja túto kauzu Mlynky, keď sa na ňu pozriem z hľadiska mechanizmov a z hľadiska postojov maďarskej strany, vítam, pretože vlastne slúži ako určitý katalyzátor toho, že aj maďarská strana dnes, dúfajme, bude podstatne aktívnejšie pristupovať k využitiu týchto mechanizmov a nebude okamžite každú otázku, ako som vravel, niektorú hraničiacu s irelevantnosťou, prenášať na medzinárodné fóra a vyvolávať okolo toho kampaň, tak ako to nechceme robiť my a nerobíme to my. Je to jedine v takýchto prípadoch, ktoré naozaj presahujú rámec únosnosti a ktoré zďaleka sa netýkajú len jedného prípadu, ale sú určitým signálnym prípadom, čo považujeme za určitú charakteristiku procesov, ku ktorým môže, pokiaľ sa nezastavia, dochádzať v Maďarsku a ktoré môžu obmedzovať status quo, pokiaľ ide o slovenskú národnostnú menšinu v Maďarsku. Pokiaľ ide o financovanie, my dúfame, že sa nájde riešenie, ktoré nebude vynucovať z našej strany podobný krok. Ale v prípade, že sa nenájde, vláda Slovenskej republiky je pripravená hľadať aj takouto formou prostriedky a cesty, aby pomohla pri riešení tejto situácie. Ja som rád takisto, že na podnet niektorých z koaličných strán sa tiež už uskutočňujú kroky vrátane finančnej zbierky, ktoré by mohli pomôcť. Ja som takisto rád, že, pokiaľ sa nemýlim, aj na maďarskej strane zo strany maďarskej vlády zaznela indikácia, že v prípade, že sa nepodarí dohodnúť riešenie na úrovni samosprávy, aj toto je jedna z ciest, ktorá je možná a nevylučuje sa ani zo strany maďarskej vlády. Ďakujem.
Zemanová, Anna, poslankyňa NR SR (2016-09-20):
Hej, no ale som chcela poprosiť, keby bolo trošičku, predsa len nechcem prekrikovať.
P. Hrušovský, podpredseda NR SR: (2002-02-01):
M. Mesiarik, poslanec: Vážený pán podpredseda Národnej rady, pán minister, vážené kolegyne, kolegovia, Výbor Národnej rady Slovenskej republiky pre sociálne veci a bývanie prerokoval návrh vlády Slovenskej republiky na odvolanie zástupcov štátu z Predstavenstva Národného úradu práce a na voľbu zástupcov štátu za členov Predstavenstva Národného úradu práce, tak ako to máte uvedené v tlači 1222, na 69. schôdzi výboru a svojím uznesením č. 398 súhlasil s návrhom vlády Slovenskej republiky na odvolanie zástupcov štátu Štefana Lednára a Vojtecha Mozgayu z funkcie členov Predstavenstva Národného úradu práce a voľbu zástupcov štátu Jána Oravca a Jaroslavu Antalovú za členov Predstavenstva Národného úradu práce. Výbor citovaným uznesením odporúča Národnej rade schváliť predložený návrh a zároveň výbor odporúča, aby sa hlasovanie uskutočnilo verejným spôsobom. Ďakujem pekne, pán podpredseda, môžete otvoriť rozpravu.
Bugár, Béla, podpredseda NR SR (2018-06-22):
Nech sa páči. Prosím vás, podľa rokovacieho poriadku nemôžte takýmto spôsobom vyjadrovať súhlas alebo nesúhlas. Nechcem vás upozorňovať, lebo nemusíte o tom vedieť, ale prosím vás trošku, sa zdržte takýchto hlasných. Pani podpredsedníčka Nicholsonová, nech sa páči, budete reagovať.
Blanár, Juraj, podpredseda NR SR (2022-05-11):
Dve faktické poznámky na vaše vystúpenie. Ako prvý pán poslanec Suja.
Šefčík, Marek, poslanec NR SR (2022-12-07):
Ďakujem pekne, Juraj, za tvoju rozpravu, za tvoj vstup do rozpravy, a ty si tam naznačil, že sú tu enormné snahy oslabiť Úrad špeciálnej prokuratúry. Máme tu pána špeciálneho prokurátora a ja v tom zmysle, čo môže povedať, tak ho vyzývam aj týmto, aby, aby skúsil toto objasniť zo svojho pohľadu, že či to aj on takto vníma, že sú tu nejaké také, takéto snahy na úkor špeciálnej prokuratúry možno posilniť tú generálnu alebo úplne zrušiť Úrad špeciálnej prokuratúry. Ďakujem.
Kollár, Boris, predseda NR SR (2022-12-07):
Prosím, prezentujme sa a hlasujeme. (Hlasovanie.) Prítomných 138 poslancov, za 137, 1 nehlasoval. Uvedený návrh sme schválili.
Glváč Martin, podpredseda NR SR (2017-09-13):
Procedurálny návrh.
Laurenčík, Milan, podpredseda NR SR (2021-02-05):
Ďakujem. Toto bol posledný príspevok v rámci písomnej rozpravy. Teraz sa pýtam, či sa niekto hlási do rozpravy ústne. Končím možnosť prihlásiť sa do rozpravy. Do rozpravy sa prihlásil pán poslanec Marian Kotleba. Nech sa páči, máte slovo.
Dostál, Ondrej, poslanec NR SR (2017-02-01):
Pani poslankyňa Jurinová, úplne súhlasím s tým tvojím konštatovaním, že je škoda, že dôchodková reforma prišla až v roku 2004. Dovolím si ho ale doplniť o to, že možno ešte väčšia škoda je to, čo sa s dôchodkovou reformou udialo v nasledujúcich rokoch, ako bola otváraná, menená, znižovaná váha druhého piliera, otváraný druhý pilier, spochybňovaný druhý pilier, vyháňaní sporitelia alebo vláda sa snažila vyháňať sporiteľov z druhého piliera. A pokiaľ ide o programový výber, tak chcem len pripomenúť, že v roku 2013, v novembri, v decembri bol v medzirezortnom pripomienkovom konaní návrh novely, ktorá toto upravovala, teda podieľal som sa na hromadnej pripomienke, kde sme žiadali rozšíriť možnosť programového výberu, aby ľudia mali väčšiu možnosť disponovať so svojimi peniazmi, ktoré si nasporili, a rozhodnúť o tom, či ich chcú dostávať v priebehu dlhšieho obdobia, alebo chcú ich mať okamžite k dispozícii. Vtedy to ministerstvo jednoznačne odmietlo, nechcelo sa o tom baviť. Bolo to nastavené tak, že iba úplne minimum ľudí mohlo v okamihu odchodu do dôchodku disponovať so svojimi peniazmi. Tak toto vidím ako isté zlepšenie. A pokiaľ ide o tú zodpovednosť, tak viac dôverujem zodpovednosti ľudí ako zodpovednosti štátu, ktorý vyháňa sporiteľov z druhého piliera, pretože to je nezodpovedné a to je prejedanie úspor, že teraz získame nejaké prostriedky, ktoré môžme teraz použiť, ale tie peniaze, ktoré sa mohli nasporiť, tak o tie prichádzame.
Kočiš, Eduard, poslanec NR SR (2021-09-16):
Ďakujem pekne za slovo, pán predsedajúci. Ja len chcem doplniť kolegu Suju, pretože naozaj v čl. IV v bode 3 v § 11 ods. 1 je zapísaná takáto veta, ktorá sa dopĺňa a pripája k tomuto návrhu zákona: „Ak ide o držiteľa vozidla alebo vlastníka vozidla evidovaného v inom členskom štáte Európskej únie alebo v štáte, ktorý je zmluvnou stranou Dohody o európskom hospodárskom priestore, rozkaz sa zašle aj v jednom z úradných jazykov členského štátu, v ktorom je vozidlo evidované. V takomto prípade sa spolu s rozkazom zašle aj informačný súhlas v tomto jazyku, ktorý obsahuje najmä informácie o povahe správneho deliktu, miesto, dátum a čas jeho spáchania, ustanovenie prípadného predpisu, ktoré sa porušilo, sankciu a prípadné údaje o“ zriadení, „zariadení,“ pardon, „ktoré sa použilo na zistenie správneho deliktu. Rozkaz, ktorý sa ani po opakovanom pokuse a doručení nepodarilo doručiť držiteľovi vozidla alebo vlastníkovi vozidla evidovaného v inom členskom štáte, sa dňom vrátenia nedoručenej zásielky považuje za nevydaný.“ Čiže podľa tohto doplňujúceho § 11 je podľa mňa tento návrh, pán minister, naozaj bezzubý a veľmi vágny. Čiže zaujímalo by ma, akým spôsobom chceme tento paragraf, tieto doplňujúce vety brať ako nejaké záväzné stanovisko. Pretože tak, ako bolo povedané od kolegu Suju, Maďarsko je takým príkladom, že stačí prekročiť rýchlosť a do dvoch dní máte túto pokutu doma na zloženke, možno do troch. Ale podľa tohto naozaj doplnenia je v niektorých prípadoch naozaj nevymožiteľné. Čiže Slovenská republika by prichádzala o značné finančné prostriedky od ľudí alebo od občanov mimo Slovenskej republiky. Ďakujem pekne.
Bugár, Béla, podpredseda NR SR (2019-06-25):
Nech sa páči, pani poslankyňa Verešová, môžte reagovať.
Bugár, Béla, podpredseda NR SR (2018-12-13):
Pani poslankyňa Remišová.
V. Veteška, podpredseda NR SR: (2004-06-24):
Dávam slovo spoločnému spravodajcovi z výboru pre verejnú správu poslancovi Ivánovi Farkasovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. (Ruch v sále.) Vážené dámy a páni, na 5 minút prerušujem rokovanie. Prosím, keby z klubu pána Farkasa zistili, kde majú pána poslanca, ktorý má predkladať stanovisko ako spravodajca. Ak sa môže dostaviť hneď do rokovacej sály bude dobre, inak preruším rokovanie a budeme pokračovať v rokovaní hneď ďalej a potom sa k tomu vrátime. Prosím vás, dajte mi stanovisko, keď môžete, aby sme sa správne rozhodli. Zatiaľ prerušujem rokovanie na 5 minút. (Prestávka.) (Po prestávke.)
Ďuriš Nicholsonová, Lucia, podpredsedníčka NR SR (2018-09-14):
Jedna faktická poznámka. Pán poslanec Kotleba.
Hrnčiar, Andrej, podpredseda NR SR (2016-04-21):
Ďakujem. Nech sa páči, pán poslanec Droba.
Pčolinský, Peter, podpredseda NR SR (2022-12-07):
Ďakujem, otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. (Reakcia spravodajcu.) Som otvoril ústnu, hlásite sa do rozpravy aj ako spravodajca kedykoľvek. (Reakcia spravodajcu.) Uzatváram možnosť prihlásiť sa do rozpravy. Neprihlásil sa nikto. Pán spravodajca ešte v rámci rozpravy požiadal o slovo, nech sa páči. (Komunikácia predsedajúceho so spravodajcom mimo mikrofónu.)
Glváč, Martin, podpredseda NR SR (2017-09-12):
Ďalší v rozprave, nech sa páči, pán poslanec Mihál.
M. Číž, podpredseda NR SR: (2007-12-11):
(Hlasovanie.) Prítomných 145 poslancov, za návrh 139 poslancov, zdržalo sa 6 poslancov. Konštatujem, že tento návrh sme schválili.
Hrnčiar, Andrej, podpredseda NR SR (2016-12-01):
Ďakujem. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Dušanovi Čaplovičovi. Nech sa páči, pán poslanec.
Hrnčiar, Andrej, podpredseda NR SR (2018-03-13):
Takže vyhlasujem rozpravu za skončenú. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 30/2007 Z. z. o veterinárnej starostlivosti v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 866, návrh na jeho pridelenie na prerokovanie výborom je v rozhodnutí č. 900. Prosím podpredsedníčku vlády a ministerku pôdohospodárstva a rozvoja vidieka Slovenskej republiky Gabrielu Matečnú, aby vládny návrh zákona uviedla.